Samúel Jón Samúelsson hefur gefið út nýtt stuðningsmannalag fyrir íslenska karlalandsliðið í fótbolta vegna EM í frakklandi . Samúel fékk til liðs við sig meðlimi úr hljómsveitunum Moses Hightower , Ojbarasta , Hjálmum ofl. auk eigin sveitar til að hljóðrita lagið . Sigurður Guðmundsson og Pétur Örn Guðmundsson ( ekki bræður ) syngja raddir með Samúeli en Samúel syngur lagið sjálfur . Auk þeirra syngja meðlimir slagverkssveitarinnar Reykjavík Batucada í viðlaginu auk þess sem þau leika götu samba stemningu í lok lagsins líkt og þau gerðu á götum reykjavíkur sunnudagskvöldið örlagaríka 6. september er Ísland tryggði sér þáttökurétt í lokakeppninni . GÓÐUR : Samúel Jón í góðu stuði á landsleik ásamt föður sínum og bróður . Sigurður Guðmundsson leikur einnig á hljóðgerfla auk þess sem hann breytist í franskan harmonikkuleikara í laginu . Guðmundur Kristinn Jónsson sá um upptökur og hljóðblöndun í Hljóðrita í hafnarfirði . Samúel hefur áður samið stuðningslög en hann samdi lagið Við erum að koma fyrir lokakeppni HM í Brasilíu 2014 . Það lag endaði sem aðalstef í HM stofu RÚV sama ár .